ΑΠΑΝΤΗΣΗ ΘΕΜΑΤΟΣ 2ου  
α) Η λειτουργία των Προσλήψεων περιλαμβάνει τις διαδικασίες που αφορούν την προσέλκυση, την επιλογή και την τοποθέτηση του προσωπικού στην επιχείρηση.
Το ενδιαφέρον της επιχείρησης για την πρόσληψη εργαζόμενων, που διαθέτουν συγκεκριμένα τυπικά και ουσιαστικά προσόντα, μπορεί να εκδηλωθεί: 
· Με διαδικασίες μέσα από την επιχείρηση, όπως π.χ. έκδοση ανακοίνωσης πρόσληψης μιας συγκεκριμένης θέσης εργασίας. Η ανακοίνωση αυτή τοποθετείται σε εσωτερικούς χώρους της επιχείρησης (κυλικείο, κεντρικός διάδρομος), όπου οι εργαζόμενοι ενημερώνονται και ενδεχομένως να ενδιαφερθούν οι ίδιοι ή να μεταφέρουν το μήνυμα σε κάποιους γνωστούς τους και να κάνουν αιτήσεις πρόσληψης.
· Με διαδικασίες έξω από την επιχείρηση, όπως π.χ. αγγελία σε εφημερίδα, ανάθεση σε γραφεία εύρεσης εργασίας.  
      (Μονάδες 15)

β) Οι διαδικασίες των Μεταθέσεων και των Προαγωγών πραγματοποιούνται, αφού προηγουμένως ληφθούν υπόψη οι ανάγκες τις επιχείρησης, οι επιθυμίες και τα προσόντα των εργαζόμενων.
                                                                                            (Μονάδες 6)

γ) Βασικές δραστηριότητες που περιλαμβάνει ο Προγραμματισμός του Ανθρώπινου Δυναμικού είναι ο έλεγχος των δεξιοτήτων και των ικανοτήτων των εργαζόμενων, η έγκαιρη πρόβλεψη των αναγκών της επιχείρησης σε ανθρώπινο δυναμικό κ.τ.λ..
                                                                                            (Μονάδες 4)

